Atlikušais baterijas darbības laiks, kas parādās, nospiežot baterijas ikonu, ir aptuvens novērtējums.
GNOME dokumentācijas projekts
gnome-doc-list@gnome.org
Phil Bull
philbull@gmail.com
Ekaterina Gerasimova
kittykat3756@gmail.com
Michael Hill
mdhillca@gmail.com

# Uzrādītais baterijas darbības laiks nav pareizs

Kad jūs pārbaudāt atlikušo baterijas darbības laiku, tas var izrādīties atšķirīgs no patiesā laika, kuru baterija turpinās darboties. Tas notiek tāpēc, ka atlikušo baterijas darbības laiku ir iespējams tikai aptuveni novērtēt. Parasti novērtējums ar laiku kļūst precīzāks.

Lai novērtētu atlikušo baterijas darbības laiku, jāņem vērā daudzi faktori. Pirmkārt, cik daudz enerģijas dators izmanto; enerģijas patēriņš ir atkarīgs no tā, kādas programmas darbojas, kādas ierīces pievienotas un vai tiek veiktas kādas intensīvas darbības (piemēram, augstas izšķirtspējas video skatīšanās vai mūzikas datņu konvertēšana). Tas jebkurā brīdī var mainīties un ir grūti paredzams.

Otrkārt, baterijas izlādēšanās ātrums. Dažas baterijas izlādējas arvien straujāk, kad tās kļūst tukšākas. Bez precīzām zināšanām par konkrēto bateriju var sniegt tikai aptuvenu atlikušā baterijas darbības laika novērtējumu.

Baterijai izlādējoties, barošanas pārvaldnieks izpētīs tās īpatnības un iemācīsies labāk novērtēt atlikušo laiku. Tomēr šis novērtējums nekad nebūs pilnīgi precīzs.

Ja novērtētais darbības laiks ir pilnīgi neticams (piemēram, simtiem dienu), visticamāk, barošanas pārvaldniekam trūkst datu, lai veiktu saprātīgu novērtējumu.

Ja atvienosiet datoru no strāvas un kādu laiku lietosiet bateriju, tad atkal pieslēgsiet vadu un ļausiet tai uzlādēties, barošanas pārvaldniekam vajadzētu iegūt nepieciešamos datus.