Nepilnīgi iesprausti vadi un aparatūras problēmas ir iespējami iemesli.
GNOME dokumentācijas projekts
gnome-doc-list@gnome.org

# Dators neieslēdzas

Ir vairāki iemesli, kāpēc dators varētu neieslēgties. Šī tēma sniedz īsu pārskatu par dažiem iespējamiem iemesliem.

# Dators nav pieslēgts, tukša baterija vai atvienojies vads

Pārliecinieties, ka barošanas vadi ir stingri iesprausti un kontaktligzdas ir ieslēgtas. Pārliecinieties, ka arī monitors ir pievienots stāvai un ieslēgts. Ja jums ir klēpjdators, pieslēdziet barošanas vadu (gadījumam, ja baterija ir tukša). Ieteicams arī pārliecināties, ka baterija ir pareizi ievietota (apskatiet klēpjdatora apakšu), ja tā ir izņemama.

# Problēma ar aparatūru

Iespējams, ka kāda datora sastāvdaļa nestrādā. Šajā gadījumā datoru būs nepieciešams salabot. Biežākās problēmas ir salūzis barošanas bloks, nepareizi ievietotas sastāvdaļas (piemēram, atmiņa jeb RAM) un defektīva pamatplate.

# Dators pīkst un izslēdzas

Ja pēc ieslēgšanas dators vairākas reizes iepīkstas un tad izslēdzas (vai nepalaižas), tas varētu būt mēģinājums ziņot par problēmu. Šos pīkstienus dažkārt sauc par signālkodiem (beep codes), un tie apzīmē attiecīgo problēmu. Ražotāji izmanto atšķirīgus kodus, tāpēc jums būs jāņem palīgā datora pamatplates rokasgrāmata vai arī jānodod dators labošanai.

# Datora ventilatori griežas, bet uz ekrāna nekā nav

Pirmkārt, pārbaudiet, vai monitors ir pievienots strāvai un ieslēgts.

Problēmas iemesls varētu būt arī aparatūras bojājums. Tad ventilatori ieslēdzas, bet kāda cita svarīga sastāvdaļa nestrādā. Šajā gadījumā nododiet datoru labošanai.