Baptiste Mille-Mathias
baptistem@gnome.org 2012, 2013
Michael Hill
mdhillca@gmail.com
Andre Klapper
ak-47@gmx.net
Lietotnes, kas var izmantot sadaļā Tiešsaistes konti iestatītos kontus un servisus, kuriem tās var piekļūt.

# Tiešsaistes servisi un lietotnes

Pēc tiešsaistes konta pievienošanas, jebkura lietotne var izmantot to kontu jebkuram pieejamam pakalpojumam, ko neesat izslēdzis. Dažādi pakalpojumu sniedzēji nodrošina dažādus pakalpojumus. Šajā lapā ir uzskaitīti dažādi pakalpojumi un dažas lietotnes, kuras šos pakalpojumus izmanto.

# Kalendārs

Kalendāra pakalpojums jums ļauj skatīt, pievienot un rediģēt notikumus tiešsaistes kalendārā. To izmanto Kalendārs, Evolution un California lietotnes.

# Tērzēšana

Tērzēšanas pakalpojums jums ļauj tērzēt ar saviem kontaktiem populārās tūlītējās tērzēšanas platformās. To izmanto Empathy lietotne.

# Kontakti

Kontaktu pakalpojums jums ļauj redzēt publicēto informāciju par jūsu kontaktiem dažādos pakalpojumos. To izmanto Kontaktu un Evolution lietotnes.

# Datnes

Datņu pakalpojums pievieno attālināto datņu atrašanās vietas, it kā tās būtu pievienotas ar Savienoties ar serveri funkcionalitāti datņu pārvaldniekā. Jūs varat piekļūt attālinātām datnēm, izmantojot datņu pārvaldnieku, kā arī caur datņu atvēršanas un saglabāšanas dialoglodziņiem jebkurā lietotnē.

# E-pasts

Pasta pakalpojums jums ļauj sūtīt un saņemt e-pastu, izmantojot pasta pakalpojuma sniedzēju, piemēram, Google. To izmanto Evolution.

# Fotogrāfijas

Fotogrāfiju pakalpojums jums ļauj skatīt tiešsaistes fotogrāfijas, piemēram Facebook. Jūs varat skatīt savas fotogrāfijas, izmantojot Fotogrāfiju lietotni.

# Printeri

Printeru pakalpojums jums ļauj sūtīt PDF kopiju pakalpojuma sniedzējam, izmantojot drukāšanas dialoglodziņu jebkurā lietotnē. Pakalpojuma sniedzējs var sniegt drukāšanas pakalpojumu, vai arī tikai kalpot kā PDF dokumentu krātuve, kuru varat lejupielādēt un izdrukāt vēlāk.